Andreas Bjørnstad

Andreas Skår Bjørnstad (født 1997) er en norsk handicapidrettsutøver, som konkurrerer i svømming. Han representerer Drammen Svømmeklubb, og konkurrerer i klassen S7.Norges Svømmeforbund - Klart for junior-NM og UM i Stavanger , besøkt 12. juli 2016. Hans fremste internasjonale meritt er sølv på 400 meter fri ved VM i svømming for funksjonshemmede 2015.

Han fikk diagnosen cerebral parese da han var to år gammel.TV2.no - Hver gang CP-rammede Andreas (19) falt, måtte han komme seg opp på egenhånd, besøkt 12. juli 2016.

 Idrettskarriere 
2011
Bjørnstad tok bronse på 50 meter fri ved NM i svømming 2011 for senior, 13 år gammel.Svelvikposten - NM-bronse til Andreas, besøkt 12. juli 2016. Ved junior-NM i juli fikk han sølv på 100 meter fri.Drammens Tidende - NM-sølv til modumgutt, besøkt 12. juli 2016.

2012
I juli 2012 deltok han ved NM i svømming, langbane. Der kom han på 2.-plass på 50 meter fri, med tiden 36,90, bak Marcus Haus.Norges Svømmeforbund - NM i svømming, langbane 2012 - Tøyenbadet 7.-10. juli 2012, besøkt 12. juli 2016. Han vant 200 meter fri.

Han deltok også ved NM i svømming, kortbane i november, der han fikk 5 medaljer. Han vant 50 meter bryst med tiden 48,78, 400 meter fri med tiden 5:49,85, 100 meter bryst med tiden 1:44,28 og 200 meter fri med tiden 2:51,20. På 50 meter fri fikk han sølv, med tiden 36,21, drøye 4 sekunder bak Marcus Haus.Svelvikposten - Andreas Bjørnstad tok fem medaljer i NM!, besøkt 12. juli 2016.Norges svømmeforbund - Resultater fra NM Junior-UM 2012  - Medaljeoversikt funksjonshemmede, besøkt 12. juli 2016.

2013
Norge stilte med syv utøvere ved Danish Open 2013 i Esbjerg, som er et årlig stevne for funksjonshemmede utøvere.Norges Svømmeforbund - Gode prestasjoner i Danish Open , besøkt 12. juli 2016. Bjørnstad kom her på 2.-plass på 200 meter fri, 3.-plass på 50 meter bryst og 50 meter fri, samt 4.-plass på 100 meter bryst. Nederlandske Simon Boer vant her både 50 og 100 meter bryst.Titanium sportstiming - Danish Open 2013 , besøkt 12. juli 2016.

Ved NM i svømming, langbane, vant han 50 meter bryst og 400 meter fri.Drammens Tidende - Kostet på seg seiersgliset, besøkt 12. juli 2016.

Ved kortbane-NM for junior i november satte han norsk rekord for klassen S7 på 200 meter fri, med tiden 2:39,03.Norges Svømmeforbund - NM i svømming Junior/UM 2013, besøkt 12. juli 2016. Han vant også 100 meter individuell medley, med ny personlig rekord på 1:28,05. Han satte også ny norsk rekord på 100 meter bryst, med 1:35,74, og vant denne øvelsen, men ble slått av Adam Ismael Wenham på 100 meter fri, og fikk sølv på denne øvelsen.Norges Svømmeforbund - NM i svømming Junior/UM 2013 - Dag 3, besøkt 12. juli 2016. Han vant 400 meter fri.Norges Svømmeforbund - NM i svømming Junior/UM 2013 - Dag 2, besøkt 12. juli 2016.]

Bjørnstad til tildelt Ungdomsprisen 2013 fra Kiwanis Svelvik i desember 2013.Svelvikposten - Andreas Bjørnstad fikk ungdomsprisen, besøkt 12. juli 2016.

2014
Han satte flere norske rekorder ved NM i kortbane 2014, der han var eneste funksjonshemmede deltaker: 200 meter individuell medley: 2:58,95, 400 meter fri: 5:10,30, 100 meter fri: 1:12,19 og 200 meter fri: 2:30,19.Madla SK - Rekorder satt under NM Kortbane 2014, besøkt 12. juli  2016. I mai 2014 ble han tildelt Vestfold fylkeskommunes idrettsstipend på kr. 25.000,-.Svelvikposten - Andreas fikk Vestfolds idrettsstipend, besøkt 12. juli 2016.

I juli deltok han ved NM langbane, og vant der 50 meter bryst, og kom på 2.-plass på 200 meter medley.Drammens Tidende - Rekordskred før EM, besøkt 12. juli 2016. Han fikk også sølv på 50 meter butterfly.Lierposten - Superpers ga gullmedalje, besøkt 12. juli 2016.

Bjørnstad deltok i sitt første EM ved EM i svømming for funksjonshemmede 2014 i Nederland (2014 IPC Swimming European Championships), og endte opp med én sølvmedalje; på 400 meter fri kom han på 2.-plass i klassen S7, bak russiske Andrej Gladkov. Han fikk også to 4.-plasser; på 200 meter individuell medley i klassen SM7 og på 100 meter bryst i klassen SB6.IPC - BJORNSTAD Andreas Skaar, besøkt 12. juli 2016.

I november deltok han ved junior-NM langbane i Nadderudhallen. Der vant han 400 meter fri, med ny norsk rekord på 5:05,19, og startet her for første gang fra pallen. Han kom på 2.-plass på 50 og 100 meter bryst og 3.-plass på 50 meter rygg. Han fikk også sølv på 200 meter fri og 100 meter medley.

2015
2015 startet med deltakelse i Skagerak Swim, der han satte to norske rekorder, på 50 og 200 meter bryst og vant disse distansene. Han vant også 400 meter fri, 50 meter rygg og 100 meter butterfly.Drammens Tidende - Fosser mot VM, besøkt 12. juli 2016. Ved NM kortbane satte han tre nye norske rekorder; 2:55,96 på 200 meter medley, 1:23,44 på 100 meter medley og 40,51 på 50 meter bryst.Vågsbygd SLK/Varodd SK - Rekorder satt under NM Kortbane 2015, besøkt 12. juli 2016. Han var eneste funksjonshemmede deltaker, så han vant gull på alle distansene; 100 og 200 meter medley, 50, 100 og 200 meter fri, 50 og 100 meter bryst og 50 meter butterfly.Norges Svømmeforbund - NM i svømming, kortbane 2015, besøkt 12. juli 2016.

Bjørnstad deltok ved VM i svømming for funksjonshemmede 2015 i Glasgow. Der fikk han sølv på 400 meter fri, kun slått av Andrej Gladkov. Han kom på 4.-plass på 100 meter bryst, men ble slått ut i innledningsheatet på 200 meter medley. I november fikk han to gull- og seks sølvmedaljer ved NM langbane.Drammens Tidende - Åtte NM-medaljer til Bjørnstad, besøkt 12. juli 2016.

Han ble nominert til Årets mannlige funksjonshemmede utøver ved Idrettsgallaen 2016, men tittelen gikk til bordtennisspilleren Tommy Urhaug.

2016
Ved Idrettens Festaften i Drammen fikk han to priser for året 2015; Årets idrettsnavn og Innsatsprisen.Simma.nu - Bjørnstad hyllet i Drammen , besøkt 12. juli 2016.

Han deltok igjen ved EM i svømming for funksjonshemmede 2016 på Madeira, og fikk en ny EM-sølvmedalje, denne gangen på 400 meter fri, og igjen var det russiske Andrej Gladkov som vant gullet.IPC - Men's 400m Freestyle S7, besøkt 12. juli 2016. Han fikk bronse på 100 meter bryst, der han svømte inn til 4.-plass, men siden Nelson Crispin som kom på 2.-plass er fra Colombia deltok han ikke i EM, kun i European Open Championship. I tillegg kom han på 4.-plass på 200 meter medley og 10.-plass på 50 meter butterfly.

Ved Paralympiske sommerleker 2016 i Rio de Janeiro svømte han inn til bronse på 400 meter fri, med tiden 4:53,61, bak de to britiske svømmerne Michael Jones og Jonathan Fox.Rio 2016 - Men's 400m Freestyle - S7 - Standings , besøkt 15. september 2016.

 Referanser 

 Eksterne lenker 


 Rio 2016 - Andreas Skaar Bjornstad 

Kategori:Norske handikappidrettsutøvere
Kategori:Norske svømmere
Kategori:Deltakere for Norge under Paralympiske sommerleker 2016
Kategori:Paralympiske bronsemedaljevinnere for Norge‎
Kategori:Personer fra tidligere Svelvik kommune
Kategori:Personer fra Drammen kommune